Α.Ο. Χαραυγιακός Ηλιούπολης

Ο **Αθλητικός Όμιλος Χαραυγιακός Ηλιουπολης** αποτελεί ερασιτεχνικό ποδοσφαιρικό σωματείο που εδρεύει στην Ηλιουπολη , νότιο προάστιο της Αθήνας. Ιδρύθηκε το 1949 έπειτα από συγχώνευση της *Άμυνας Ηλιουπόλεως* και της *Αστραπής Ηλιουπόλεως*. Τα βασικά χρώματα τής ομάδας  είναι το μπλε και το μαύρο. 

Την περίοδο 1991–1997 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Αθλητικός Όμιλος Ηλιούπολης Χαραυγιακός**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Ο.Η. Χαραυγιακός**». Σήμερα η ομάδα ποδοσφαίρου συμμετέχει στο Πρωτάθλημα της Α΄ Ε.Π.Σ. Αθηνών. Ο σύλλογος έχει αναδείξει σπουδαίους αθλητές, όπως τους ποδοσφαιριστές Μιχάλη Χάσταλη, Τάσο Τασιόπουλο, Λουκά Ρόππα, Γιώργο Παπανδρέου, Κώστα Αργυρίου κ.α.

## Ιστορία
Ο Χαραυγιακός έως το 1949 ήταν ανεξάρτητο ποδοσφαιρικό σωματείο. Την χρονιά εκείνη συγχωνεύθηκε για πρώτη φορά στα χρονικά, με την Άμυνα Ηλιουπόλεως και την Αστραπή Ηλιουπόλεως και έτσι δημιουργήθηκε ο *Α.Ο. Χαραυγιακός Ηλιουπόλεως*, που έκτοτε εντάχθηκε επίσημα σε κατηγορία της Ένωσης Αθηνών. Κατά την αγωνιστική περίοδο 1950-51 μετείχε στη "Δόκιμη Κατηγορία" Το 1956 έλαβε χώρα και δεύτερη συγχώνευση, καθώς ο ανερχόμενος Χαραυγιακός ενώθηκε με την *Αθλητική Ένωση Ηλιουπόλεως*. Και πάλι το όνομα που επικράτησε ήταν αυτό του Χαραυγιακού, ως ισχυρότερης ομάδας της περιοχής.

Πρώτος πρόεδρος του Χαραυγιακού ήταν ο Μανώλης Γιαννάτος.

### Αναλυτικό Ιστορικό
Τη δεκαετία του 1950 ο Α.Ο. Χαραυγιακός Ηλιουπόλεως με προπονητή τον τερματοφύλακα τής Εθνικής Ελλάδος τον "ήρωα τού Τάμπερε" Νίκο Πεντζαρόπουλο ανέβαινε συνεχώς κατηγορίες, όπως έγινε και την δεκαετία του 1960, όταν έφτασε πολύ κοντά στην  Β΄ Εθνική, αλλά και στην  δεκαετία του 1970 που πήρε μέρος στα μπαράζ, το 1975 αλλά δεν τα κατάφερε να ανέβει στην Β΄Εθνική.. Το πέτυχε όμως στις αρχές της δεκαετίας του 1980. Ανέβηκε αρχικά από το Εθνικό Ερασιτεχνικό Πρωτάθλημα στην  Γ΄Εθνική (περίοδος 1983-84) και σχεδόν αμέσως στην  Β΄ Εθνική. Έπαιξε σπουδαίο ποδόσφαιρο στην Β΄Εθνική έως και το 1995, διεκδικώντας -σε τουλάχιστον δυο περιπτώσεις- την άνοδό του στην A΄ Εθνική.

### Στην  Β΄ Εθνική
***1986-87**: Πρώτη συμμετοχή στο πρωτάθλημα της Β' Εθνικής. Κατέλαβε τη 10η θέση με 16 νίκες (η πιο σημαντική: 1-0 εκτός έδρας επί της πρωταθλήτριας Παναχαϊκής στην Πάτρα), 8 ισοπαλίες και 14 ήττες.
***1987-88**: Κατετάγη 5ος, χάνοντας μόλις για 2 βαθμούς την άνοδο στην Α' Εθνική. Είχε 13 νίκες (κερδίζοντας δυο φορές την πρωταθλήτρια Δόξα Δράμας), 12 ισοπαλίες και 9 ήττες.
***1988-89**: Κατέλαβε την 9η θέση με 13 νίκες, 8 ισοπαλίες και 13 ήττες. 
***1989-90**: Τερμάτισε 6ος με 13 νίκες, 10 ισοπαλίες και 11 ήττες.
***1990-91**: Κατετάγη 8ος με 11 νίκες, 10 ισοπαλίες και 13 ήττες.
***1991-92**: Κατέλαβε την 9η θέση με 12 νίκες, 9 ισοπαλίες και 13 ήττες.
***1992-93**: Τερμάτισε 13ος με 12 νίκες, 6 ισοπαλίες και 16 ήττες.
***1993-94**: Απέφυγε τον υποβιβασμό τερματίζοντας στην 14η θέση με 10 νίκες, 9 ισοπαλίες και 15 ήττες.
***1994-95**: Τελευταία παρουσία του Χαραυγιακού Ηλιούπολης  στην  Β' Εθνική, με την οποία τερμάτισε μια πορεία 9 ετών στην κατηγορία. Κατετάγη 15ος με 10 νίκες, 6 ισοπαλίες και 18 ήττες και υποβιβάστηκε.

### 1996- σήμερα
Την περίοδο 1996-97 η ομάδα εμφάνισε σημάδια διάλυσης και τερμάτισε τελευταία στο Νότιο όμιλο της Γ΄ Εθνικής με 5 νίκες, 5 ισοπαλίες και 24 ήττες.

Ο Χαραυγιακός Ηλιούπολης ήταν ο πρωταθλητής για την αγωνιστική περίοδο 2012-13 στο πρωτάθλημα τής Α΄ κατηγορίας Αθηνών, όμως δεν κατάφερε να κερδίσει την άνοδό του στην Γ΄ Εθνική διότι τερμάτισε στην δεύτερη θέση στους αγώνες κατάταξης. Σημαντική επιτυχία είχε και την περίοδο 2014-2015 όταν έφθασε στον τελικό τού κυπέλλου Ε.Π.Σ. Αθηνών ο οποίος έγινε στο γήπεδο του Πανιωνίου στην Νέα Σμύρνη. Ο Χαραυγιακός Ηλιούπολης όμως δεν κατάφερε να κερδίσει τον τίτλο, γιατί έχασε στο 105ο λεπτό της παράτασης 1-0 από την ομάδα του Αιγάλεω. Την περίοδο 2016-17, ο Χαραυγιακός τερμάτισε πρώτος, στον πρώτο όμιλο της ΕΠΣ Αθηνών, όμως δεν κέρδισε την άνοδο στην Γ΄ Εθνική, καθότι έχασε από το Αιγάλεω 3-1 σε αγώνα μπαράζ, στο γήπεδο Ριζούπολης. Επίσης την ίδια χρονιά έφτασε στον τελικό κυπέλλου Αθηνών, όπου ηττήθηκε με 2-1 από τα Σούρμενα, στο γήπεδο της Νέας Σμύρνης. Αξίζει να σημειωθεί πως στο ματς αυτό, υπήρξε τεράστια προσέλευση των φίλων του Χαραυγιακού με 1000 άτομα να γεμίζουν τις δύο θύρες που τους δόθηκαν.

Την σεζόν 2017-18, ο Χαραυγιακός αναδείχθηκε πρωταθλητής του δεύτερου ομίλου της ΕΠΣ Αθηνών και ύστερα από 22 χρόνια θα επιστρέψει στη Γ' Εθνική καθώς δεν θα υπάρξουν μπαράζ. Τελικά, την επόμενη χρονιά υποβιβάζεται και κάθεται για μια σεζόν στην Α΄ ΕΠΣΑ οπού αναδείχθηκε πρωταθλητής. Το 2019 ο σύλλογος γιόρτασε 70 χρόνια ιστορίας.

Επέστρεψε και πάλι στην Γ΄ Εθνική οπού παρέμεινε 2 χρονιές (2020-21 & 2021-22). Την σεζόν 2021-22 ο Χαραυγιακός τερμάτισε 8ος στην Γ' Εθνική και υποβιβάστηκε στην Α΄ ΕΠΣΑ. Την περίοδο 2022-23 έπεσε ξανά κατηγορία αφού τερμάτισε 10ος με 5 νίκες, 3 ισοπαλίες και 12 ήττες.

Την σεζόν 2023-24 στην Β΄ ΕΠΣΑ ο Χαραυγιακός καταφέρνει να κάνει μια καλή πορεία στο κύπελλο αποκλείοντας τον Πανιώνιο με σκορ 1-2 και τον Ηλυσιακό με 2-1, αλλα αποκλείστηκε στα ημιτελικά απο τον Αστέρα Καισαριανής χάνοντας 3-0. Παράλληλα, στο πρωτάθλημα τα πήγε άψογα αφού ήταν μονίμως πρώτος με κάποιες ισοβαθμίες. Τελικά στο τελευταίο εκτός ματς με τον Αστέρα Εξαρχείων νικά με 0-3 και αναδεικνύεται πρωταθλητής του 1ου ομίλου.

## Φίλαθλοι​
Ο Χαραυγιακός από την αρχή της λειτουργίας του είχε οπαδούς που τον ακολουθούσαν πιστά όπου και αν έπαιζε. Η Θύρα των οργανωμένων φίλων του Χαραυγιακού είναι η Θύρα 3, οι οποίοι σε κάθε αγώνα παροτρύνουν τους παίκτες της ομάδας τους.

## Πρόεδροι

## Αξιόλογοι ποδοσφαιριστές

* Σήφης Γουμενάκης
* Μηνάς Λουμπάκος 
* Χάρης Σοφιανός
* Μιχάλης Χάσταλης
* Νίκος Γιαλεσάκης
* Κώστας Αργυρίου
* Γιώργος Μπερνίτσας
* Λουκάς Ρόππας
* Τάσος Τασιόπουλος
* Σταύρος Σταματής
* Ανδρέας Παπαδόπουλος
* Περικλής Παπαπαναγής
* Σάκης Πεφάνης
* Δημήτρης Ζυγούρης
* Δημήτρης Μπαρμπαλιάς
* Γιάννης Γιοβανίδης
* Ζήσης Τζήκας
* Γιώργος Παπανδρέου
* Αντεμάρ Ροντρίγκεζ
* Νόνι Λίμα
Γιάννης Μυλωνάς

## Προπονητές
* Χρήστος Ζαντέρογλου
* Βασίλης Κυριακού 
* Λουκάς Ρόππας
* Μαργαρίτης Χατζηαλέξης
* Άγγελος Νταούδης
* Θύμιος Γεωργούλης 
* Ανδρέας Μαντζούνης
* Βαγγέλης Κατσίγιαννης
* Δημήτρης Κοσμάς
* Βαγγέλης Γαλάνης

## Τμήμα Καλαθοσφαίρισης

## Παραπομπές


## Πηγές
*Αρχείο RSSSF: Τα πρωταθλήματα Β' εθνικής
*Εφημερίδα "Αθλητική Ηχώ"
*Μεγαλώνοντας σε ένα από τα πιο κακόφημα γήπεδα της χώρας - sport24.gr

## Ψηφιοποιημένο αρχείο
* 1.ΙΣΤΟΡΙΑ - Α.Ο.ΧΑΡΑΥΓΙΑΚΟΣ ΗΛΙΟΥΠΟΛΗΣ - ΒΙΝΤΕΟ]
* 2.ΙΣΤΟΡΙΑ - Α.Ο.ΧΑΡΑΥΓΙΑΚΟΣ ΗΛΙΟΥΠΟΛΗΣ ΑΠΟ 1949 ΕΩΣ ΚΑΙ ΤΟ 1982 - ΒΙΝΤΕΟ]
*3.ΙΣΤΟΡΙΑ - Α.Ο.ΧΑΡΑΥΓΙΑΚΟΣ ΗΛΙΟΥΠΟΛΗΣ ΑΠΟ ΤΟ 1982 ΕΩΣ ΚΑΙ ΤΟ 2002 - ΒΙΝΤΕΟ]

## Εξωτερικοί σύνδεσμοι

* Α.Ο. Χαραυγιακός Ηλιούπολης, επίσημος ιστότοπος.
*Η Ιστορία του Χαραυγιακού

*
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1949
Κατηγορία:Ιδρύσεις ποδοσφαιρικών ομάδων το 1949
Κατηγορία:Ποδοσφαιρικές ομάδες Ελλάδας